

3-02-2022

פרוטוקול

פרוטוקול ישיבת ועדת איכות הסביבה מס' 1/2022, מיום 3.02.2022 אשר התקיימה

בשעה 18:30. בחדר ישיבות במועצה המקומית בסמת טבעון.

חברי ועדה:

1. חבר המועצה- מחמד יאסין: נעדר

2. חבר המועצה- פאיז כליבאת: נוכח

3. חבר המועצה- האני רמיחאת : נעדר עקב מחלת קורונה.

4. חבר המועצה- קאסם ח'ואלד: נוכח

5. עאטף זבידאת– תברואה ורישוי עסקים- נכח

 על סדר היום:

1. דיון בתקציב מחלקת תברואה לשנת 2022.
2. תכנית עבודה לשנת 2022.
3. כח אדם במחלקת תברואה, אחזקה ורישוי עסקים.
4. ציפיות של חברי הועדה לקידום הנראות בכפר.

**עאטף זבידאת**: בירך את הנוכחים על הקמת הועדה וחשיבותה במערך המועצה, ודבר על המחויבות של כולנו כחברי הועדה וכתושבי הכפר על איכות המרחב שאנו חיים על שטחיו, אם זה שטחים הפרטיים, שטחים ציבוריים ושטחים פתוחים.

המרחב בו אנו חיים על שטחיו הפתוחים דורש מאתנו לנהוג בו באחריות ובכבוד.
הועדה לאיכות הסביבה מחויבת למשימה זו.

הדיון התחיל בנושא תקציב המועצה לשנת 2022, החברים בוועדה ביקשו הסברים על אופן השימוש בתקציב במהלך השנה, הועבר לחברים העתק מתקציב מחלקת תברואה,

ועברנו על הסעיפים בתקציב, הוסבר לחברים כי רוב התקציב משמש לפינוי אשפה ביתית

וגזם.

**פאיז כליבאת** טען שהמועצה מפנה פסולת בניין לחלק מהתושבים למרות שהמועצה לא מחויבת, וביקש למצוא פתרון למגר את תופעת השלכת פסולת בנין וגרוטאות למרחב הציבורי או על המדרכות, אם זה בפיקוח או בהטלת כנסות.

שאל אם יש במחסני המועצה מלאי פחי אשפה, ועל שיטת החלוקה וטען שיש מקומות שבהן פחים חדשים מעל הצורך לעומת במקומות אחרים שבהם פחים שבורים.

עאטף השיב שכיום אין במחסנים פחי אשפה, ושבשנתיים האחרות החלפנו רוב הפחים השבורים

ובמהלך החודשים הקרובים אנו מתכוונים להחליף את שאר הפחים השבורים. המימון מגיע מתקציב המשרד להגנת הסביבה. ובקרוב נקבל הרשאות לרכישת כלים וציוד לשימוש מחלקת תברואה, נשתף פעולה עם חברי הוועדה בתקצוב ואופן השימוש בו. ובנוסף הזמנו טקרטור עם מעמיס ועגלה שישמש לניקוי גזם וגרוטאות במימון המשרד להגנת הסביבה.

**קאסם ח'ואלד** ביקש שנכין תוכנית קבועה לפינוי גזם לפחות יום אחד בחודש לכל שכונה בכפר,

ובנוסף להגביר כניסת צוות האחזקה עם מכונת הטיאוט לשכונות.

**עאטף** הציג את הבעיות במחלקת תברואה, צוות האחזקה במצבת הקיימת אינו מספיק לקיום את כל המשימות בהם הוא נדרש, כי חסרים לפחות שני עובדים, במיוחד שעובד אחד יצא לפנסיה ועובד אחר הופסקה עבודתו עקב מחלה וכי אנחנו בקרוב רוכשים טרקטור ועגלה וצריך עובד נוסף להפעלת הציוד הזה, וציין שביקש בתוכנית העבודה לאישור תקציב 2022 שיאשרו הגברת כח האדם למחלקת התברואה ורישוי עסקים. ובנוסף ביקש תוספת בתקציב למיון איסוף הגזם.

עאטף ביקש מחברי הועדה להציג את הציפיות שלהם לשיפור הנראות בכפר. הם רוצים לראות שהרחובות יותר נקיים, איסוף אשפה וגזם בזמן, פיקוח וכנסות למפירי חוק.

עאטף המליץ לוועדה לקיים ישיבות קבועות, ושהישיבה הקרובה נשתף את ראש המועצה, כדי להציג את הבעיות הקיימות ונדון בפתרונות לשיפור הנראות בכפר.

 רשם הפרוטוקול

 עאטף זבידאת

 תברואה ורישוי עסקים